Na temelju članka 32. stavka 5. Zakona o održivom gospodarenju otpadom (Narodne novine br. 94/2013) direktor KTD Mindel d.o.o. Lumbarda , Općinskom načelniku Općine Lumbarda podnosi:

**IZVJEŠĆE O RADU**

**2018. godinu**

**1. Uvodne napomene**

Zakon o održivom gospodarenju otpadom (u daljenjem tekstu: Zakon) usvojen je na sjednici Hrvatskog sabora dana 15. srpnja 2013. godine, a objavljen je u ˝Narodnim novinama˝br. 94/2013 od 22.srpnja 2013. godine. Navedeni zakon stupio je na snagu 23. srpnja 2013. godine.

Sukladno članku 32. stavak 5. Zakona, davatelj usluge prikupljanja komunalnog otpada podnosi izviješće o radu predstavničkom tijelu jedinice lokalne samouprave do 31. siječnja tekuće godine za prethodnu kalendarsku godinu i dostavlja ga Agenciji za zaštitu okoliša.

KTD Mindel d.o.o. je poduzeće za obavljanje komunalnih djelatnosti u 100 % vlasništvu Općine Lumbarda . Prema Izjavi o osnivanju KTD Mindel d.o.o. je ovlašten obavljati komunalnu djelatnost skupljanja, odvoza i postupanja s komunalnim otpadom na području Općine Lumbarda, održavati i upravljati odlagalištem otpada ˝Kokojevica˝, održavanje javne rasvjete, održavanje čistoće , održavanje javnih površina, održavanje nerazvrstanih cesta, tržnica na malo, održavanje groblja te obavljanje pogrebnih poslova, obavljanje dimnjačarskih radova, održavanje i iskorištavanje luka, lučica i pristaništa, prerada maslina, odvodnja i pročišćavanje otpadnih voda, usluge parkiranja, uređenje i izgradnju nogostupa, puteva, šetnica i podgradnih zidova na javnim površinama i računovodstvene poslove.

Za potrebe obavljanja gospodarenje s otpadom KTD Mindel je u postupku ishođenja dozvole obavljanja djelatnosti gospodarenja otpadom.

Broj zaposlenih radnika na poslovima gospodarenja otpadom u 2018. godini iznosio je 6 ( 2 vozača, 3 čuvara deponija, direktor).

**2. Pregled postojećeg stanja**

**a.) gospodarenje otpadom**

Organiziranim skupljanjem i zbrinjavanjem otpada iz kućanstava u 2018. godini bilo je obuhvaćeno cijelo područje Općine Lumbarda u cca 530 kućanstava ( 330 domaćinstava sa trajnim i 200 sa privremenim prebivalištem. Organizirani odvoz iz kućanstava i privrede vrši se ovisno o području Općine i godišnjem dobu od 2-7 puta tjedno. Skupljeni miješani komunalni otpad i neopasni proizvodni otpad sličnih svojstava komunalnom otpadu odvozi se i zbrinjava na odlagalištu neopasnog komunalnog otpada Kokojevica nakon čega se ravna, zbija i prekriva sa 40-50 cm jalovine.

Zbog novog Plana gospodarenja otpadom i zaokreta u gospodarenju otpadom za očekivat je da će se rok izgradnje centra za gospodarenje otpadom u našoj županiji produljiti do 2021 godine.

Deponij Kokojevica zadovoljava potrebe Općine Lumbarda i Grada Korčule za još cca 2 godine. Izrađen je glavni projekt Nove kazete za odlaganje otpada na Kokojevici kao glavni projekt reciklažnog dvorišta.

Do sada su postavljena 2 zelena otoka i to jedan u Lučici Lumbarda, a drugi ispod igrališta.

Cilj zelenih otoka bit će potpun tek kad se osigura natkriveni skladišni prostor sa balirkom te odvoz baliranog odvojenog otpada na oporabu, a što je predviđeno na Kokojevici. Zeleni otpad se privremeno odlaže ispred ulazne zone odlagališta Kokojevica.

Pitanje oporabe prikupljnog papira, stakla, plastike, tekstila i metala nije dovoljno dobro riješeno na nivou cijele države. Za sada KTD Mindel uspijeva reciklirati odnosno povratiti samo plastičnu, staklenu ambalažu te tekstil. Naime zbog velikih cijena transporta sa otoka ovlaštenom koncesionaru, KTD Mindel ima višestruko veći trošak prijevoza takvog otpada nego što bi bio ako ga se zbrine pa zadržava svoje pravo iz čl 8. stavak 3. Zakona o održivom gospodarenju otpadom. Novim planom gospodarenja otpadom od 05.01.2017 je predviđeno sufinanciranje troškova same oporabe oporabiteljima koje će zasigurno dovesti do boljeg učinka reciklaže. Istim planom je predviđena i naknada ( kazna) jedinicama lokalne samouprave za odlaganje otpada na deponij. Vjerujem da će se sa ovim mjerama funkcioniranje sustava prikupljanja otpada podići na veću razinu.

**b.) groblje i pogrebne usluge**

Trenutno je u KTD Mindel 26 zahtjeva za grobnim mjestom. Čeka se rješavanje imovinsko pravnih odnosa kako bi općina Lumbarda mogli zaključiti kupoprodajni ugovor.

**c.) vozni park**

KTD Mindel u svom voznom parku ima jedan kamion MAN samopodizač star 11 g., jedan kamion smečar MAN sa potisnom pločom star 14 g. , buldožder LIEBHERER star 10 god i novo pogrebno vozilo CITROEN, te malo gospodarsko vozilo Renault Kangoo u svrhu obavljanja redovnih poslova radne jedinice. Mindel odvodnja je ove godine nabavila i polovno vozilo za pražnjenje septičkih jama.

**d.) Javna rasvjeta**

U svrhu poboljšanja način održavanja javne rasvjete u 2018 g. izmješćeni su svi ormarića iz trafostanica elektrojuga. Općina Lumbarde je financirala izradu energetskog pregleda jave rasvjete. Rezultati pokazuju da velik dio rasvjetnih tijela nije propisno uzemljen. Prilikom gradnje nije postavljena traka za uzemljenje ili bakreno uže na dobrom dijelu sustava. Iz ovog razloga udari groma uzrokuju velike štete. Potrebno je predviditi sredstva u Općinskom proračunu te postupno krenuti u sanaciju.

**e.) Odvodnja**

Pripremljena je Tender dokumentacija, te je putem javne nabave odabran izvođač za sanaciju/rekonstrukciju kanalizacijske cijevi od Butušinovog križa u Polju do CS Polje u duljini od 600 m. Vrijednost radova je 1.6 mil kn. Radovi su završeni do početa turističke sezone.

**3. Obveze prema zakonskoj regulativi**

Najveće obaveze iz Zakona o održivom gospodarenju otpadom ( u daljnjem tekstu: Zakon) , proizlaze iz članka 28., prema kojem je JLS dužna na svom području osigurati javnu uslugu prikupljanja miješanog komunalnog otpada i biorazgradivog komunalnog otpada, odvojeno prikupljanje korisnog otpada ( eko otoci i reciklažno dvorište), krupnog otpada te donijeti i provoditi mjere za spriječavanje odbacivanja otpada u okoliš suprotno zakonu, odnosno uklanjanje takvog otpada, provoditi izobrazno-informativne aktivnosti, te donijeti novi plan gospodarenja otpadom sukladno zakonskoj regulativi i osigurati njegovo provođenje.

Vlada RH je sredinom godine donijela Uredbu o gospodarenju komunalnim otpadom. Uredbom je propisano da svaka JLS donese Odluku o načinu prikupljanja otpadom do 01.02.2018. KTD Mindel je pripremio odluku i predao u ured načelnika. Odlukom je predviđeno da se cije formira od fiksnog i varijabilnog dijela te ugovorne kazne.

Za napomenut je da je potreban veći angažman JLS da se Odluka o komunalnom redu u Općini Lumbarda bolje poštuje, posebno u pogledu članka 21. u kojem stoji kako okućnice ne smiju ometati korištenje javno prometne površine. Čest je slučaj da Mindel o vlastitom trošku kosi, obrezuje i čisti granje koje sa privatnih parcela ometaju promet na nerezvrstanim cestama u mjestu. Velik problem predstavlja i odlaganje organskog otpada od uređivanja okučnica u kontejnerima namjenjenim za miješani komunalni otpad. Time se krši i Odluka o komunalnom redu u općini i Zakon o održivom gospodarenju otpadom. Problem prakinga tijekom ljeta predstavlja velik problem kamionu smećaru iz razloga onemogućenog pristupa svojim korisnicima. Posebo se ističe pojas uz cestu od crkvice Sv.Križ do Bilin Žala.

**4. Tijek i realizacija aktivnosti u 2018. godini**

Početkom godine potpisan je novi Ugovor između Općine Lumbarda i KTD Mindela o uređivanju međusobnih prava i obveza o obavljanju komunalnih djelatnosti na području Općine Lumbarda u iznosu od ukupno 150 000,00 kn. Ugovorom su bile obuhvaćene sljedeće obaveze:

|  |  |
| --- | --- |
| **plan radnih komunalnih aktivnosti** | |
| odvodnja i pročišćavanje otpadnih voda |  |
| odlaganje komunalnog otpada |  |
| održavanje javnih površina | 55.000,00 kn |
| održavanje čistoće zelenih površina | 10.000,00 kn |
| održavanje nerazvrstanih cesta i gradnja podgradnih zidova | 10.000,00 kn |
| tržnice na malo |  |
| održavanje groblja i prijevoz pokojnika | 5.000,00 kn |
| održavanje javne rasvjete (trošak radnika) | 60.000,00 kn |
| upravljanje parkinga |  |
| održavanje plaža zimi + prvi žal ljeti | 5.000,00 kn |
| održavanje i postavljanje plutača na plažama | 5.000.00 kn |
| **UKUPNO : 150.000,00 kn** | |

Potrebno je napomenut da je KTD Mindel od općine Lumbarda dobio navedenih 200.000,00 kn u vidi kapitalne pomoći za radove na sustavu javne odvodnje .

Uz redovite aktivnosti odvoza i zbrinjavanja otpada, čišćenja javnih i zelenih površina izvedeni su slijedeći radovi te:

1. Ishođene su građevinske dozvole za reciklažno dvorište i novu kazetu za odlaganje otpada
2. Potpisan ugovor o rekonstrukciji 600 m kanalizacijske cijevi.
3. Produžen je Ugovor sa KTD Hoberom .
4. Postavljeno je su 9 novih rasvjetnih stupova.

**5) Plan aktivnosti za 2019 godinu.**

* Ishoditi sufinanciranje FZOEU za izgradnju reciklažnog dvorišta i nove kazete na deponiji Kokojevica
* Redovno održavanje čistoće mjesta te unaprijeđenje sustava prikupljanja otpada.

KTD Mindel će izvršavati sve svoje redovne obaveze iz redovnog poslovanja, dok će se ostali radovi odrađivati prema odlukama općinskog vijeća i načelnika općine prema ljudskim i financijskim sposobnostima Općine Lumbarda i KTD-a Mindel.

**6) Zaključak**

Protekla godina je za KTD Mindel uspješna . Poduzeće ispunjava sve svoje zadaće, financijski je stabilno i kadrovski ekipirano. Stroži propisi vezani za zaštitu okoliša i gospodarenju otpadom nose i veći financijski teret što nam sigurno predstavlja najveći izazov u vremenima koja su pred nama.

Antonio Mušić ing.el

\_\_\_\_\_\_\_\_\_\_\_\_\_\_\_\_\_

direktor

.